diensten voor meetings | MeetingReview blog
Home › Posts tagged diensten voor meetings
Article by: Steve Mulder, december 2008 Powered by Rooomer MeetingroomReview 2013 Views – 964 Sussie gaan boetie se legende op renbaan laat voortleef | Maroela Media
Anthony en Sandra Shelley. Foto: Facebook
Motorfietsgeesdriftiges van heinde en ver gaan na verwagting vandag (Donderdag) by die Redstar Raceway naby Delmas saamtrek om die lewe te vier van ŉ jong belowende renjaer, Anthony Shelley (19), wat vroeër vandeesweek oorlede is.
Sy het verduidelik Anthony en Sandra (15) het hul liefde vir motorfietse by hul 51-jarige pa, Wayne Shelley, ŉ bekroonde motorfietsrenjaer, geërf. “Dit is in hul bloed,” sê sy.
Anthony kon spog met meer as 300 toekennings agter sy naam. Motorfietsliefhebbers beskryf hom as ŉ belowende jong renjaer wat beslis nog ŉ Suid-Afrikaanse kampioen sou geword het. “Die talent wat hierdie jong man gehad het, was ongetwyfeld van die beste in die land,” het een van sy ondersteuners ná sy dood aan Maroela Media geskryf. Sandra het ook reeds talle toekennings agter haar naam.
Amelia het gesê Anthony was al van driejarige ouderdom versot op motorfietse en het op sewejarige ouderdom al begin deelneem aan wedrenne op ŉ 50cc-motorfiets. “Hy het aan alle vorme van motorfietswedrenne deelgeneem en presteer, van veldrenne tot baanwedrenne, alles wat met twee wiele aangepak kan word,” het sy gesê.
Sandra Shelley in aksie. Foto: RunRideDrive / Facebook
In 2010 het hy sy eerste groot kampioenskap gewen en van 2011 nasionaal begin deelneem. “Sy gunsteling-renbane was Zwartkops in Pretoria en Redstar. Hy het dié bane toe-oë geken en het ook mense opgelei om daar te ry.”
Amelia het gesê die gesin moes al baie van sy trofees weggee, waarvan die meeste aan sy grootste aanhanger, sy 84-jarige oupa, omdat daar bloot net nie genoeg plek in die huis was nie.
Anthony is in Brakpan gebore en het daar grootgeword. Hy het verlede jaar matriek aan die Volkskool Brakpan behaal.
“Hy het nog altyd ŉ passie vir motorfietse gehad. As hy smiddae ná skool by die huis gekom het, het hy aan motorfietse gewerk, hetsy sy eie of dié van ander mense. Hy was baie tegnies aangelê en wou ŉ motorwerktuigkundige word. Hy het vanjaar vir een van sy borge begin werk as tegnikus by Brooke Refrigeration. Die Brooke-gesin het hom onder hul vlerk geneem en hy was vir hulle soos ŉ tweede seun. ”
“Vrydae het hy huis toe gekom en Saterdae en Sondae was hy by enige renbaan waar daar aksie was. Maandagoggende sou hy terugry Pretoria toe.”
“Ons weet nie eintlik wat gebeur het nie, en ons hoop dat ooggetuies met meer inligting na vore sal kom sodat ons kan vasstel wat gebeur het. Hy was al van kleins af meer as vertroud met hoe om ŉ motorfiets te hanteer.”
Ooggetuies wat die noodlottige botsing Maandagoggend gesien het, word versoek om ŉ e-pos aan [email protected] te stuur met meer inligting. Die inligting sal aan die gesin deurgegee word.